enero 2010 ~ NOTICIAS O ROSAL. WEB CULTURAL DO BAIXO MIÑO\nO domingo 21 de febreiro ás 18:00 horas terá lugar no Auditorio Municipal do Rosal un Concerto Solidario por Haití. Este acto está organizado pola Agrupación Musical do Rosal en colaboración coa Asemblea Comarcal de Cruz Roja Baixo Miño, o Concello do Rosal e a empresa Hidromiño.\nCoro infantil da Agrupación\nO prezo da entrada será unha pequena axuda de 3 euros.\nA Biblioteca Municipal do Rosal acollerá este sábado 30 de xaneiro, ás 12 da mañá, un novo contacontos de Sabine Pfister dentro das actividades que organiza a concellaría de Cultura que dirixe Charo Tabales Perozo. Segundo fontes dese departamento un dos grandes obxectivos que se persegue con este tipo de actos é o fomento e a animación á lectura dos máis pequenos.\nDende a Asemblea de Cruz Roja Baixo Miño informan da primeira convocatoria formativa do 2010, co curso "Cambios posturais" para o coidado de persoas dependentes. Este curso está enmarcado dentro das accións formativas de interese socio-sanitario de Cruz Roja e está dirixido a persoas maiores de 16 anos que estean interesadas en adquirir as habilidades e coñecementos necesarios para a movilización e coidados especiais que requiren as persoas dependentes. Así mesmo convocan un Obradoiro de Búsqueda Activa de Emprego que se desenrolará os días 22 e 23 de febreiro. Para máis información facede clic aquí.\nA directiva da ANPA do CPI Manuel Suárez Marquier convida a toda a comunidade educativa (alumnos/as, nais/pais, profesores/as) así como a toda persoa que o desexe, a participar nunha velada na véspera do DÍA INTERNACIONAL DA PAZ. A cita será este venres 29 de xaneiro a partir das 20:30 horas na Praza do Calvario. Cada persoa deberá levar unha vela para dispoñela no chan sobre un debuxo de gran tamaño dunha Pomba da Paz. Dicir que a vela tense que soster de pé de forma doada (cunhas dimensións aproximadas de 5 cm de base e altura, nin moi pequena nin excesivamente alta ou grande). Neste acto leranse textos escritos polos alumnos do CPI preparados cos profesores, para o día da Paz. Haberá un minuto de silencio por todas as vítimas de conflitos armados e houtro en homenaxe ás vítimas do terremoto de Haití. En caso de choiva o acto quedaría anulado.\nOs días 24 e 25 de febreiro celebrarase no Centro Social Polivalente o “Curso de Formación de Voluntariado en Cuidados Paliativos”, que está organizado pola Asociación Española contra el Cáncer (AECC) e conta coa colaboración da Fundación “La Caixa” e o Concello do Rosal. Baixo o lema “Todos contra el cáncer. Hazte voluntario. Necesitamos tu ayuda”, este curso impartirase co seguinte programa:\nMércores 24 de febreiro10:00 a 10:30 horas: Presentación da Asociación Española contra el Cáncer.\n10:30 a 11:30 horas: Coñecementos xerais sobre o cancro.\n12:00 a 13:30 horas: Habilidades sociais e de comunicación.\n16:30 a 18:00 horas: Sintomatoloxía do enfermo oncolóxico en fase terminal.\n18:00 a 18:30 horas: Café.\n18:30 a 19:30 horas: Sintomatoloxía psicolóxica.\n10:00 a 11:30 horas: Aspecto Social.\n12:00 a 13:30 horas: Dimensión espiritual e duelo.\n16:30 a 18:30 horas: Obradoiro práctico de voluntariado en coidados paliativos.\nA data límite de inscricións será o luns 23 de febreiro e poden realizarse nos teléfonos 986 865 520 ou no 647 670 121. Así mesmo mediante fax: 986 852 597 e tamén no e-mail: pontevedra@aecc.es.\nRecentemente tivo lugar o acto de clausura e entrega de diplomas do Obradoiro de Emprego “Ponte do Tamuxe” do concello do Rosal, que se desenrolou dende o 29 de decembro de 2008 ata o 28 de decembro do pasado ano 2009. Visitando o remate das obras estivo o delegado territorial da Xunta de Galicia en Pontevedra, Xosé Manuel Cores Tourís, acompañado do alcalde rosaleiro Jesús Mª Fernández Portela, a directora do obradoiro, Paloma Lambás Cid, os monitores Ricardo Martínez Martínez e Joaquín Pedre Vázquez, así como os propios alumnos do “Ponte do Tamuxe” que ao final deste percorrido asistiron no Auditorio Municipal á entrega dos seus correspondentes diplomas. O módulo de albanelería contemplou todas as tarefas necesarias para a reconstrución e posta en funcionamento do Lavadoiro de Portecelo; reparación e limpeza do tellado da Escola Unitaria de Sanxián, rexuntouse a pedra, construíuse un baño, fíxose unha rampla para minusválidos e acometeuse a reconstrución do muro do peche. Así mesmo realizouse unha adecuación ambiental do contorno do río Tamuxe que consistiu en ramplas, escaleiras, empedrados, muros de contención, muros de mampostos, un miradoiro ou a delimitación con bordiño do percorrido do parque.\nEntre outras actuacións o módulo de traballo forestal e xardinería desbrozou o contorno do Lavadoiro de Portecelo, co seu correspondente movemento de terras, limpeza do foso, sementeira e zonas axardinadas; na Escola Unitaria de Sanxián houbo tamén desbroce e limpeza da área así como axardinamento do seu patio interior. Con respecto á adecuación do contorno do río Tamuxe procedeuse á tala de árbores, movemento de terras e desbroce do terreo. Levouse a cabo a construción e reconstrución de muros de mampostos dividindo as áreas. Construción dun sendeiro en madeira tratada, xabre e empedrado e a posterior construción dunha área de aparcadoiro e axardinamento da mesma. Fixéronse tamén xardíns no parque biosaudable.\nMÓDULO DE ALBANELERÍA\n·Monitor: Ricardo Martínez Martínez\nAna Mª Barros Videira\nMª Rosa Correa Pereira\nJosé Mª Domínguez da Silva\nSilvina Ferreira da Costa\nMª Belén González Martínez\nMª Celeste González Rodríguez\nN. Begoña López Martínez\nMª del Carmen Martínez Diego\nMª Purificación Míguez Silva\nÁngel Rodríguez Novás\nMÓDULO DE FORESTAL-XARDINERÍA\n·Monitor: Joaquín Pedre Vázquez\nBelén Alonso Fernánez\nMª Asunción Barbosa Pereira\nAna Celia Calzado Santos\nAnabela Carbalho Mota\nMª Consuelo Estévez Rodríguez\nElvira Ferreira Pérez\nElvira Gómez Domínguez\nLuisa Gómez Martínez\nMarina González Domíngues\nCarminda Jesús Pereira de Freitas\nAmérica Pimentel Álvarez\nJulia Posada Martínez\nMª del Pilar Rodríguez Alonso\nAlicia Mª Uris Barbosa\nMª Mercedes Vicente Rodríguez\nPara ver a reportaxe fotográfica completa facede clic aquí.\nOs pilotos do Rosal, José Rodríguez e Óscar Fernández\n18.1.10 1 comentario\nOs dous pilotos rosaleiros pousando co seu Opel Corsa GSI\nFotografías para Noticias O Rosal xentileza de Roberto Valladares, coordinador da páxina web Fotosvideosderali. O pasado sábado 16 de xaneiro tivo lugar en Fafe (Braga-Portugal) -e organizado polo Clube Demoporto, Clube de Desportos Motorizados do Porto- o Rally de Montelongo, primeira proba da tempada no país veciño pertencente ao Campeonato Regional Ralis Norte dentro do Open de Ralis 2010 da Federaçao Portuguesa de Automobilismo e Karting (FPAK). Neste evento do motor, no que estiveron presentes máis de sesenta equipos -e entre eles moitos do sur de Galicia- participaron José Rodríguez e o seu copiloto Óscar Fernández, pai e fillo, de San Xoán de Tabagón. Estes dous rosaleiros baixo a Escudería Rías Baixas disputaron o rally a bordo dun Opel Corsa GSI, contando co patrocinio de Autos Rolan, Peluquería Rosi (Tabagón), Recambios La Guardia e Fontanería Jesús Eiras, nunha competición que finalmente gañaron os portugueses Manuel Coutinho e Manuel Babo ao volante dun Mitsubishi EVO VI. Os primeiros españois clasificados foron Óscar Mouriño e Juan José Sánchez (17º na xeral) cun Citroën Saxo VTS 16v. Facede clic sobre as imaxes para amplialas.\nNova tempada de Serafín Martínez Acevedo co Xacobeo\nSerafín, terceiro de pé, xunto a algúns dos seus compañeiros (X.G.)\nSerafín Martínez Acevedo, ciclista profesional rosaleiro pertencente ao equipo Xacobeo Galicia, vén de realizar xunto aos seus compañeiros a concentración previa en Mondariz para comezar neste ano 2010 a súa cuarta aventura no mundo da elite do ciclismo. Tal e como anuncia hoxe no seu blog, volverá á carga coas súas crónicas máis íntimas e persoais dende o interior do pelotón.\nEn próximas datas publicaremos a nosa reportaxe completa da peregrinación simbólica que se realizou en cinco etapas polo Camiño Portugués da Costa, do que forma parte O Rosal.\n11.1.10 1 comentario\nAs festas na honra da Virxe da Saúde e San Brais terán lugar os días 2-3 e 6-7 de febreiro en San Xoán de Tabagón. O venres 5, sobre as 13:00 horas, gran tirada de "fuego graneado" para xa ás 18 h, asistir á Subida do Artístico Arco nun animado ambiente tradicional.\nAo día seguinte, sábado 6, e ás 11 da mañá, fará entrada o grupo de baile Do Lusco ó Fusco. Pola noite, actuarán as osquestras Suavecito e Samba. O domingo ao mencer, tirada de bombas de palenque. Ás 11 da mañá fará a súa entrada a banda de música da Agrupación Musical do Rosal. Pola tarde, hinchables para os nenos e chocolate gratis para todos, amenizando a festa xa de noite, un grupo musical, poñendo o broche final a esta celebración unha gran tirada de bombas. Así mesmo tamén vos deixamos aquí os actos relixiosos que se levarán a cabo na honra da Virxe da Saúde e San Brais.\nOs días 17, 22, 23 e 24 de xaneiro celebraranse as festas na honra de San Vicente. O domingo 17, a partir das 9 horas da mañá, un grupo de gaitas percorrerá a xuradía de Marzán. O venres 22, ás 11:30 h, Misa na honra de San Vicente. A partir das 6 da tarde, Gran zorzada e chouriza-\nda, acompañada polo son musical Electrosil. Ao día seguinte, sábado e sobre as 5 da tarde, Gran "Callada casei-\nra". A partir das 8, verbena a cargo do grupo A Lareira, da Guarda e Deixandar, do Rosal. O último día, o domingo 24 de xaneiro, sobre as 8 da mañá, unha salva de bombas anunciará o comezo do día grande. Ás 11:30 h, Santa Misa na honra de San Vicente, con Sermón e Procesión, cantada pola Coral da Agrupación Musical do Rosal, para xa de seguido, comezar a subhasta de produtos típicos. Dende a comisión de festas anuncian que o recinto estará cuberto.\nO martes 5 de xaneiro os Reis Magos de Oriente foron recibidos na Praza do Calvario polo alcalde Jesús Mª Fernández Portela, a concelleira de Cultura, Charo Tabales Perozo, así como polo seu “contacto eterno” José Martínez González (Pepe Berdeal) un dos grandes impulsores da Cabalgata e amigo persoal dos Reis. Jorge, o condutor do minibus do Concello, foi o encargado de transportar xa de mañá ás Súas Maxestades por todo O Rosal, facendo na gardería de Pías ou no Convento das HH. Carmelitas da Bouzada unhas simpáticas e emotivas paradas. Máis de 50 quilómetros para percorrer todas as parroquias rosaleiras transmitindo unha mensaxe de paz, ledicia e ilusión a pequenos e maiores. Mentres, no Calvario, a compañía teatral “Os Sete Magníficos +1” presentaban o espectáculo “Dous paiasos en apuros”, que fixeron as delicias do público, ata que ás 17:30 horas chegaban de novo á Praza os Reis Magos. Libros adecuados para as idades dos nenos e nenas así como bolsas de lambetadas foron os obsequios elixidos polas SS. MM para recibir e agasallar aos máis pequenos, que un tras un ían facendo as súas peticións e por suposto comentando que se portaran moi, pero que moi ben durante todo o ano. O Concello do Rosal para agradecer a presenza dos Reis Magos e do público en xeral nesta data festiva, obsequiou a todo o mundo cunha gran chocolatada final.\nVelaquí vos deixamos o plano deste ano 2010 do Artístico Arco de Tabagón, tamén chamado "maio", quizais en lembranza da diosa "Maya" coincidindo coa chegada da primavera. Na actualidade e dende principios do século XIX levántase para conmemorar as festas relixiosas na honra da Nosa Señora da Saúde e San Brais. Nas últimas décadas vén sendo autor do seu deseño o colaborador e debuxante tabagonés Ángel Pérez, que cada ano é o encargado de que o artístico arco sexa diferente e novidoso. Moitos destes "maios" aluden a un acontecemento ou conmemoración de carácter universal. Precisamente este ano está dedicado como "homenaxe ao Xacobeo 2010, ao Camiño Portugués da Costa e aos dous integrantes rosaleiros do equipo ciclista do Xacobeo Galicia (o corredor Serafín Martínez Acevedo e o masaxista Roberto Portela Vieira)". Este tipo de arco-maio é algo único non só no Baixo Miño senón aínda en toda a provincia de Pontevedra.\nOs Reis Magos visitan o CPI Manuel Suárez Marquier\nOs Reis Magos de Oriente (Gaspar, Melchor e Baltasar) -previo contacto con representantes do Concello do Rosal- visitaron aos rapaces e rapazas do CPI Manuel Suárez Marquier antes da celebración da Epifanía, o mércores 6 de xaneiro. As Súas Maxestades foron guiadas amablemente a cada aula pola directora do centro, Julia Gaspar Pazos, quen estivo acompañada da concelleira de Cultura, Charo Tabales Perozo. Os Reis foron preguntándolle ao alumnado rosaleiro que tal fora o seu comportamento ao longo do ano, lembrando que para recibir os correspondentes agasallos tiñan que portarse ben. Esta visita, que foi sen previo aviso, colleu por sorpresa a mestres e rapaces, que ollaban como Gaspar, Melchor e Baltasar “invadían” as súas clases para transmitir unha mensaxe de paz, humanidade e ilusión á vez que obsequiaban aos presentes cunhas lambetadas.\nOutro tanto do mesmo ocorreu máis tarde cando os Reis Magos decidiron achegarse ata a Casa do Concello, onde foron recibidos con asombro por funcionarios, concelleiros, público en xeral e mesmo o alcalde, Jesús Mª Fernández Portela. Velaquí vos deixamos a nosa reportaxe fotográfica completa desta xornada. Mañá, martes día 5, as Súas Maxestades volverán a estar no Rosal, na Cabalgata Real deste ano 2010, con saída ás 10:00 horas dende a Praza do Calvario para realizar o seguinte percorrido: Calvario, Caselas, Convento, Fornelos, Picón, Fecha, Cachada, Pías, San Miguel, Tabagón, A Portela, Eiras, Calvario (San Miguel), Morán, Valdemiñotos, Cumieira de Abaixo, Lomba, Urgal, Cumieira de Arriba, Sanxián e Portecelo. Xa de tarde, e a partir das 17:00 horas, recibirase aos Reis Magos co espectáculo “Dous Paiasos en Apuros”, sendo despedidos cunha gran chocolatada na súa honra, que en caso de choiva, se celebrará no Pavillón Municipal de Deportes.


Melide comezou a utilizar o transporte escolar compartido - Lindeiros\nMelide comezou a utilizar o transporte escolar compartido\nBy Lindeiros on\t 13 Setembro, 2017 Melide\nMelide, 13 de setembro do 2017.- Foron varios os veciños das parroquias de Melide por onde pasan as diferentes liñas os que fixeron uso do servizo de transporte escolar compartido.\nO transporte escolar compartido é unha novidade que a Xunta de Galicia decidiu poñer en marcha este curso 2017/2018 e coa que se intenta dinamizar as zonas do rural ofrecéndolles mellores comunicacións cos núcleos urbanos.\nEste curso o CEIP Nº1, o CEIP Martagona, o CEIP Mestre Pastor Barral e o IES de Melide compartirán o seu servizo de transporte escolar co rural melidense. É nova modalidade que funciona con éxito noutras comunidades autónomas desde hai anos e mesmo en Galicia a través do Tes+Bus. Este novo Plan de transporte público prevé un conxunto de garantías e normas destinadas a ofrecer o correcto funcionamento desta modalidade de transporte compartido.\nOs escolares teñen blindada a atención as súas necesidades, xa que os contratos establecen o carácter absolutamente prioritario da atención ás necesidades dos alumnos. Así, os horarios, as paradas e os itinerarios mantéñense intactos, polo que o uso compartido do autobús non supón alteración algunha no servizo aos escolares.Os acompañantes e os condutores terán unha instrución precisa sobre como proceder en cada situación, con capacidade para impedir o acceso ao autobús de persoas que poidan representar un perigo para os menores.\nNon todas as rutas que realiza o transporte escolar en Melide serán beneficiarias deste servizo para os veciños do rural. Polo tanto, as persoas que queiran utilizar este método de transporte terán que fixarse nas diferente liñas, xa que, o propio autobús estará identificado como transporte compartido ou non.\nNa provincia da Coruña o comezo do curso desenrolouse con total normalidade e sen incidencias. Onte iniciaron as clases 43.130 alumnos nos 258 centros públicos, 15.023 en concertados e 1.312 en privados non concertados.\nPrevious ArticleA Deputación colabora na reparación da piscina de Santa Comba\nNext Article A ANPA do CPI de O Pino denuncia recortes


Últimos avances en podoloxía bovina: Crónica do II Congreso de Saúde Podal e Benestar - Campo Galego\nInicio / Leite / Últimos avances en podoloxía bovina: Crónica do II Congreso de Saúde Podal e Benestar\nPablo Campos - 26/09/2021\nPablo Campos 26/09/2021 7:05 p.m.\nLoris de Vecchis na Ryder Cup . Foto: Pablo Campos\nMáis de douscentos trinta asistentes relacionados co mundo bovino reuníronse o pasado xoves e venres, 23 e 24 de setembro, na granxa de Mas Bes en Salitja (Xirona) con motivo do II Congreso Internacional de Saúde Podal e Benestar que, ademais, foi tamén o primeiro dedicado ao adestramento no recorte funcional dos cascos.\nOrganizado e patrocinado por ANKA, APPB, a APIB, a National Association of Cattle Foot Trimmers, ANEMBE, CONAFE, ZINPRO e a Hoof Care Alliance, esta convención uniu tanto a profesionais da pedicura bovina como a veterinarios, nutricionistas e xerentes de granxa de toda Europa, América e Asia. Estes profesionais déronse cita para aprender, debater e, en definitiva, compartir coñecemento cun obxectivo común: a redución das coxeiras nas explotacións gandeiras de vacún.\nJamie Sullivan, consultor especializado en saúde podal, abriu a quenda de relatorios cunha interesante charla sobre o tratamento do gando con baixo estrés á hora de realizar un recorte funcional. “As vacas teñen moi boa memoria e unha experiencia traumática no poldro pode marcalas toda a vida”, subliñou. O canadense salientou nestes aspectos e noutros como na utilización do “Budbox” ou sistema de portas que permite guiar ás vacas ao poldro dunha maneira menos estresante.\nNa mesma liña de actuación, o recortador francés Roger Seron explicou a importancia dos sentidos que posúen estes animais, facendo especial fincapé no da vista. A sensibilidade á luz, as sombras ou os recunchos escuros e as cores agresivas na vestimenta dos traballadores son algunhas das distraccións que os animais poden atoparse no seu paso previo ao recorte.\nO seguinte relator en saír á palestra foi William Davy. O mozo veterinario explicou o seu proxecto, Claw Care, baseado na detección temperá das coxeiras a través da termografía e da intelixencia artificial. Estas lesións aparecen facilmente reflectidas na cámara térmica utilizada por Davy, moito antes que a primeira ollada. Por que sucede isto? Porque a inflamación primixenia no casco leva sempre un aumento da temperatura corporal, feito que non pasa desapercibido para a cámara térmica. Previr e actuar de maneira anticipada é vital para reducir as perdas de leite que poden chegar a comezar entre seis e oito semanas antes da aparición da coxeira propiamente dita.\nObervando un potro. Foto. Pablo Campos\nMáis area e menos colchoneta\nA segunda metade dos relatorios matutinos versaron sobre a relación entre a nutrición e a saúde podal e achega do deseño de zonas de recorte e de muxido robotizado dentro das propias instalacións gandeiras. Para Huw McConochie o obxectivo principal dos nutricionistas é o de reconstruír o corpo do animal tras o parto. Así, o relatorio centrouse ao redor da dieta das vacas durante a preñez, o parto e a lactación. Estes bovinos necesitan suplementos proteínicos durante o tres primeiras semanas postparto nas que o corpo do animal se atopa máis feble, situación que repercute no menor crecemento dos cascos e na súa maior fraxilidade. Para o nutricionista de ZINPRO é relevante levar tamén a cabo un coidado da parede intestinal dos rumiantes para evitar que as toxinas cheguen ao sangue e, así, reducir a inflamación. Xa para finalizar a súa intervención, o Dr McConochie incidiu recomendou tamén unha diminución no tempo de alimentación dos animais para favorecer o seu descanso.\nPor estes camiños dirixiu tamén Courtney Halbach aos oíntes, propondo unha serie de factores que axudarían a reducir o tanto por cento de coxeiras nas explotacións gandeiras. Por exemplo, o bo deseño da explotación con menos solos de cemento e que, á súa vez, estes teñan un raiado cun acabado suave para facilitar o contacto entre o pavimento e o casco. Outro punto sería un sistema de tráfico unidireccional con zonas totalmente iluminadas para reducir a tensión das vacas. A colocación do poldro nalgún lugar do establo desde o que as vacas poidan acceder facilmente desde calquera punto do recinto tamén é importante.\nNa segunda parte da charla, a doutora centrouse no deseño de instalacións de muxido robótico tendo en conta a saúde dos cascos e a prevención de coxeiras ou enfermidades. Algunhas das claves polas que avogou a estadounidense foron unha maior ventilación do recinto, a utilización de cubículos preferentemente de area e na eficacia do pediluvio obrigatorio, xa sexa antes ou despois do robot de muxido para, así, reducir as enfermidades. Centrándose nas camas de area, a estadounidense achegou datos interesantes sobre o descanso destes animais, xa que sobre esta superficie as vacas pasan case doce horas deitadas, unha máis que sobre colchoneta, case unha e media máis que sobre cemento e até dúas horas a maiores respecto das camas de auga.\nRepresentación galega. Foto: Pablo Campos\nTempo de prevención, deseño e recorte\nPola tarde, comezaron os obradoiros prácticos para todos os participantes nos que, divididos por grupos segundo o idioma, os asistentes recibiron información en grao sumo diversa. Primeiramente, presentouse o GT-FEPYBA (Grupo de Traballo para Formación e Estandarización en Podoloxía Bovina e Benestar Animal) que recolle, almacena e analiza datos de todo o Estado Español co obxectivo de establecer criterios comúns á hora de identificar e avaliar a severidade dunha lesión podal. Outra das exhibicións consistiu nunha demostración manual das técnicas de recorte levadas a cabo fai trinta anos. Adrián González Sagüés, Pere Malet e Ángel Cortinas foron os encargados da devandita tarefa.\nNo taller de ZINPRO, Arturo Gómez levou a cabo unha exposición dos problemas de saúde máis comúns na pezuña bovina. Nunha segunda parte do grupo de traballo, Huw McConochie expuxo o sistema de planificación, prevención, actuación e seguimento a través dunha aplicación desenvolvida pola compañía para a que traballa. Cirurxía e lesións complicadas foi outro dos seminarios prácticos da tarde. Loris de Vecchis, profesor da Universidade de Milán, realizou un exemplo práctico de como interpretar, tratar e xestionar lesións crónicas en cascos vacúns.\nOriol Franquesa impartiu o seu taller seguindo os protocolos Welfare Quality® co obxectivo de realizar un seguimento diario das granxas. A través de diferentes parámetros establecidos en canto a deseño, produtividade e hixiene, o consultor de Q-Llet proporcionou aos asistentes medidas para o bo funcionamento das explotacións gandeiras. E xa para finalizar os talleres, Jamie Sullivan levou a cabo unha demostración práctica do xa comentado no relatorio da mañá achega do uso correcto do Budbox para a redución do estrés das vacas á hora de realizar un recorte funcional.\nTaller de ZINPRO. Foto: Pablo Campos\nOutros aspectos da Saúde Podal\nOs relatorios do segundo día comezaron cun seminario sobre fisioterapia para a prevención das lesións máis comúns (costas, ombreiro, cóbado e pulso) que afectan aos podólogos. Asier Lezertua, CEO de Witrein, foi o encargado de dar as nocións básicas a través dunha serie de exercicios diarios. A continuación, Noureddine Charfeddine, analista xenético no Departamento Técnico de CONAFE, informou os asistentes sobre a presenza da xenética no mundo da saúde podal, así como o incremento na utilización da mesma para a mellora de cría nas explotacións gandeiras. Adrián González Sagüés, quen xa realizara na xornada anterior unha demostración sobre as técnicas clásicas do recorte funcional, centrou a súa exposición no futuro da podoloxía vacuno e avogou por un maior investimento en prevención e en deseño das instalacións para a diminución das lesións e enfermidades.\nJamie Sullivan volveu subirse ao escenario para falar da mellora que se podería levar a cabo en canto a planificación e calendarización dos recortes funcionais para lograr unha maior eficiencia, unha redución dos custos, un aumento dos beneficios e, tamén, unha protección extra da saúde do recortador. O quinto relatorio do venres correu a cargo de Luís da Veiga. Nela abordouse o tema central do congreso desde unha visión máis económica facendo referencia a como as coxeiras repercuten negativamente nos beneficios da explotación, sendo o principal custo monetario en canto a lesións ou enfermidades bovinas se refire. E xa para finalizar a parte teórica do congreso, Fernando Castillo e Steve Paul comentaron as realidades que a día de hoxe vívense nas granxas de México e de Reino Unido, respectivamente.\nO II Congreso Internacional de Saúde Podal e Benestar concluíu cunha Ryder Cup que enfrontou a América contra Europa, representadas nas figuras de Jamie Sullivan e Loris de Vecchis. Ambos, distinguidos recortadores, executaron unha perfecta demostración de como realizar un recorte funcional, aínda que foi o italiano o que obtivo a maior puntuación ao termo da contenda. Con este concurso púxose punto e final a dúas intensas xornadas que deixaron aos asistentes con ganas de seguir formándose e traballando no campo da saúde podal.\nDía a día na granxa, con Oriol Franquesa. Foto: Pablo Campos


Louzao presenta un programa para "rescatar á cidade da parálise" - Xornal de Lugo " />\nLouzao presenta un programa para “rescatar á cidade da parálise”\nA candidata de Cidadáns á alcaldía de Lugo, Olga Louzao, presentou esta mañá o seu Programa de Goberno no que inclúe 150 medidas “para lograr un Lugo Vivo e Activo” e co que Olga Louzao pretende “rescatar á cidade da parálise absoluta sufrida nestes catro anos“.\nAcompañada doutros membros da lista, Olga Louzao escolleu como escenario para presentar o seu Programa o Cuartel de San Fernando, que Cidadáns quere converter en colexio público, por ser unha das principais apostas que Olga Louzao pretende levar a cabo nos vindeiros 4 anos.\n“Cs presenta un Programa de Goberno para traballar e gobernar desde o primeiro día de maneira seria e eficiente“, resumiu Olga Louzao. “Se son alcaldesa de Lugo farei que a cidade se esqueza destes catro anos de parálise absoluta, temos que recuperar o tempo perdido”, asegurou.\nEn materia de rehabilitación e transformación urbana, o programa de Ciudadanos inclúe medidas para revitalizar a Avenida da Coruña, Fontiñas, Recatelo, a Ronda da Muralla e “todos e cada un dos barrios da cidade, porque todos os veciños e veciñas de Lugo pagan impostos e todos os barrios deben ser tratados por igual e ter os mesmos servizos e dotacións”. “Faremos unha cidade limpa e coidada, cun transporte público eficiente e que chegue ás parroquias”, engadiu a candidata de Cs Lugo.\nOutro dos eixos do Programa de Goberno de Cidadáns é a súa parte social.”Faremos un Lugo vivo para que o disfruten as persoas, cunha zona verde até o río atravesando o Carme, cun colexio público no Cuartel de San Fernando, cunha escola infantil no Quiroga Ballesteros e o Museo da Romanización no Fogar de Santa María. Unha cidade para os nosos nenos, cun parque multiaventura no río Miño e un pavillón e unha nova piscina na Abella e con novas maneiras de coidar aos nosos maiores como se merecen, fomentando a súa autonomía persoal e impedindo a súa soidade”, resumiu Olga Louzao.\nA terceira das patas do Programa de Cidadáns está encamiñado a “crear oportunidades para que a xente nova non teña que marchar de Lugo”. “Lugo ten que despegar, xerando novas oportunidades de futuro, impulsando novas iniciativas empresariais, cun Plan de Desenvolvemento Industrial e unha liña de créditos reembolsables para autónomos, apoiando o comercio e a hostalaría local e apostando de verdade polo turismo”, defendeu.\nFinalmente, Olga Louzao asegurou que “para lograr un Lugo vivo é necesario unha Administración Local que non sexa un freo e un obstáculo como é hoxe. Para lograr un Lugo Activo ten que haber un Concello que funcione. Hai que acabar coa burocracia e baixar os impostos ás familias”, concretou.


Makers - GL - Maker Faire Galicia\nSe es un maker e queres amosarlle o teu proxecto ao mundo durante a celebración da MAKER FAIRE GALICIA, non tes máis que inscribirte a través do noso formulario!\nMAKER ou facedor/a é unha persoa que une o coñecemento técnico cun alto potencial creativo, o que lle permite ter unha gran capacidade de resolución de problemas e de xerar innovación. Durante a historia da humanidade sempre houbo grandes makers, pero o cambio significativo radica en que agora e gracias á tecnoloxía, os seus proxectos pódense compartir online con makers de todo o mundo, o que permite unha innovación moito máis áxil. Isto deu lugar a un movemento moi potente a nivel global que se coñece como movemento maker.\nO Movemento Maker basease na cultura do Do It Yourself e a aplicación dos principios do software libre á fabricación. Dita fabricación foise democratizando, pasando das grandes empresas ao usuario medio, gracias á aparición de espazos como FabLabs, HackerSpaces ou MakerSpaces e ao coñecemento compartido xerado nas redes. Algúns expertos din que a importancia diste movemento é tal que está dando lugar a unha 4ª revolución industrial.


Campos de Traballo para mozos e mozas de orixe galega ou descendentes que residan no exterior\nA Secretaría Xeral da Emigración convoca para o ano 2019 o programa de axudas para a participación no programa Campos de Traballo dirixido a mozos e mozas de orixe galega ou descendentes de persoas emigrantes galegas e que residan no exterior.\nO programa consistirá na participación nun Campo de Traballo en Portomarín.\nConvócanse 22 prazas para mozos e mozas con idades comprendidas entre os 20 e os 30 anos.\nTrátase de actividades de colaboración desinteresada e voluntaria en traballos diversos na procura dun maior coñecemento da nosa cultura, da mellora ambiental da nosa contorna e da recuperación do patrimonio cultural e arquitectónico. Ademais do traballo, ofrécese un programa con actividades de convivencia, de formación, de lecer e tempo libre.\nA Secretaría Xeral da Emigración farase cargo da organización da viaxe e dos traslados aéreos das persoas participantes mediante o financiamento do custo dos billetes de ida e volta en avión. Estas viaxes serán, en todo caso, con destino e orixe nun aeroporto de Galicia. Así mesmo, encargarase dos desprazamentos terrestres desde o aeroporto de chegada a Galicia ata a residencia ou albergue xuvenil, así como dos desprazamentos terrestres de todas as persoas participantes que realicen un retorno inmediato desde a instalación en que rematen a actividade ata o aeroporto de saída.\nd) Atoparse vinculadas con calquera concello galego no Censo electoral de residentes ausentes. Este requisito non será exixible ás persoas participantes procedentes do resto de España.\ne) As persoas participantes no programa deberán ter, o 30 de xuño de 2019, unha idade comprendida entre os 20 e os 30 anos.\nf) Non ter participado na mesma modalidade en edicións anteriores deste programa.\nAs solicitudes presentaranse preferiblemente por vía electrónica a través do formulario PR930C dispoñible na sede electrónica da Xunta de Galicia, https://sede.xunta.gal\nO prazo estará aberto ata o 6 de xuño de 2019\nMáis información no DOG do 6 de maio de 2019 e en http://emigracion.xunta.gal/\nA Coruña\tAlbergues\tBacharelato\tBolsas\tCampamentos\tCampos de Traballo\tcarne\tCarné Xove\tComarca de Ourense\tConcurso\tCursos de Tempo Libre\tde 16 a 30 anos\tde 18 a 30 anos\tDeseñando O Teu Futuro\tEducación Non Formal\tEmprego\tFormación Profesional\tGaleuropa\tIniciativa Xove\tmobilidade\tmocidade\tOposicións\tResidencias Xuvenís\tServizo de Voluntariado Xuvenil\tSubvencións\tUniversidade\tVoluntariado\txove\tXuventude Crea\tÁgora Xove\n#ProxectoLewo 👉Voluntariado ambiental para a xuventude que quere coidar da nosa natureza💚 📍Illa de Ons, 31 de maio… https://t.co/Ci03bxAX6Y\nRT @InjuveSpain: La @Xunta concede #subvenciones destinadas a la contratación de #jóvenes #desempleados gallegos inscritos en el Sistema n…\nUnha axudiña nunca ven nada mal❗ Fondo solidario e axudas para adquirir libros de texto e material escolar destin… https://t.co/8JzCOU8D7U\nRT @InjuveSpain: Becas para realizar estudios de especialización en asuntos relacionados con la #UniónEuropea 👨🎓👩🎓🇪🇺 Conoce todos los d…\n🚨PRAZO ABERTO🚨 Convocatoria para persoas interesadas en formar parte duna bolsa de monitorado especialista en diver… https://t.co/se0RFupi2E


José Buendía, profesor de Psicopatología da Universidade de Murcia | Consumer\nJosé Buendía, profesor de Psicopatología da Universidade de Murcia\nCando fallan familia e traballo acéndese a luz vermella da tensión\nAmar, traballar e gozar. Quen cultiva este tres metas na vida está máis protexido fronte á tensión que quen só se centra en posuír bens materiais. Por iso, cando fallan a familia e o traballo á vez, dúas situacións estresantes, acéndese unha luz vermella: as persoas nesa situación poden estar a piques de enfermar. Xunto aos problemas na familia e no traballo, a tensión económica, máis habitual en tempos de crises, é outra das fontes recoñecidas de tensións. José Buendía, profesor de Psicopatología, vinculado á Universidade de Murcia, e autor do libro “Familia e Psicoloxía da Saúde”, fala de todos estes factores desencadenamentos da tensión.\nTodos falamos moito da tensión, pero como se define?\nHai unha gran confusión respecto á tensión. Atopámonos con persoas que llo toman como unha patoloxía, pero non o é. A tensión xorde cando un individuo non pode cambiar de forma adecuada toda a presión que está a recibir. Sería como encher con moita auga un río, de modo que chega un punto no que esta non cabe pola canle. O traballo, a familia e outros factores, se non se poden controlar nin canalizar, ou determinadas situacións, se son duradeiras e agudas, poden dar lugar a certas enfermidades, pero a tensión en si non é unha patoloxía, senón un factor desencadenamento de trastornos.\nCales son as consecuencias físicas e psíquicas da tensión?\nAs consecuencias dependen da vulnerabilidade de cada persoa. Pero hai que pór o acento en dous: o infarto agudo de miocardio (IAM), que está relacionado con certos niveis de tensións, e a depresión, que está moi relacionada coa tensión.\nReúne un amplo abanico de síntomas?\nSi, unha persoa que é moi vulnerable a nivel intestinal sufrirá trastornos dixestivos; outras, problemas dermatológicos ou trastornos de ansiedade ou depresión. Estamos nunha sociedade do benestar que produce moita tensión debida ás expectativas inalcanzables que se nos expoñen.\nUnha diminución importante de ingresos, un reaxuste empresarial, cambiar de traballo ou de horarios e as vacacións son acontecementos estresantesAprécianse dúas grandes fontes de tensións. Unhas veces o problema está na familia, onde se viven cambios e modificacións na estrutura familiar. Cando a alguén lle falla a familia, apóiase sobre todo no traballo e, mesmo, poida que aumente o seu ritmo laboral. E cando a dificultade está no traballo, “burnout”, tensión ou “mobbing”, a persoa afectada refúxiase na familia.\nQuere dicir que o problema aparece cando fallan a familia e o traballo?\nExactamente, cando fallan ambas as cousas, acéndese a luz vermella da tensión.\nComo pode saber unha persoa que se acendeu esa luz e que debe facer?\nPoida que non se dea conta e que a persoa coa que ten unha relación máis íntima -un amigo ou familiar- sexa quen lle diga que “algo pasa”. Cando tes un problema, debes ser positivo e permitirche pensar.\nÉ necesario consultalo cun psicólogo?\nMáis que acudir a un psicólogo de entrada, un debe atreverse a pensar. Algo cambia cando un pensa, o que ocorre é que non temos tempo ou non queremos. Unha vez que pensamos, podemos atrevernos a comunicar a nosa opinión, dicila publicamente e, mesmo, actuar en consecuencia. Na vida, a fonte dos trastornos mentais ou psicolóxicos, no fondo, é a ambivalencia: “quero, pero non”. Cando un se analiza e establece unha relación estreita entre o que pensa, di e fai, iso protéxelle.\nÉ certo que as vacacións poden xerar máis tensións respecto doutros períodos de traballo intenso?\nAs vacacións son un momento para o lecer que hai que aproveitar. Á volta ao traballo, moitas persoas pensan que sofren síndrome postvacacional, pero este non existe: un volve atoparse cos problemas que deixou antes de iniciar as vacacións e que non resolvera. As vacacións hai que enchelas de actividades satisfactorias e saudables, sen obsesionarse en exceso. Ademais, os problemas de parella adoitan aparecen en primeira liña durante as vacacións, xa que se convive de forma moi estreita. A proba é que, á súa volta, hai máis separacións e divorcios. As relacións xa non están destinadas a durar toda a vida. Mantéñense só baixo certas condicións. Son fráxiles.\nQue lle parece a idea de traballar as 60 ou 65 horas que propón a Unión Europea?\nParéceme desproporcionado e innecesario nunha sociedade como a nosa, iso é propio dunha contorna onde é necesario para subsistir fisicamente. As persoas non viven para traballar, traballan para vivir. O importante é vivir. Nunha investigación internacional participaron persoas maiores de México, Cuba e España, de 90, 95 e ata 105 anos ás que se preguntou por que merecía a pena vivir, pregúntaa clave que resolve a tensión, e responderon que “para amar, traballar e gozar”. Unha persoa que se centre en lograr esas metas na súa vida terá menos riscos de enfermar por tensións que unha persoa que o poña todo en posuír bens, dominar e subxugar.\nMoitas persoas traballan máis porque non chegan a fin de mes, máis agora, cando se vivien tempos de crises. A crise económica xera tensión?\nIndubidablemente. Nós traballamos o impacto psicolóxico do desemprego, unha situación na que apenas se conta con ingresos. Estas persoas sofren tensións, do mesmo xeito que aquelas con contratos laborais moi precarios. Estes son factores de tensións moi importantes que se miden nas escalas de tensións como as de Holmes e Rahe: o despedimento, a xubilación, sufrir unha diminución importante de ingresos, un reaxuste empresarial, cambiar de tipo de traballo ou, mesmo, de horario e as vacacións, son acontecementos estresantes, cambios na vida aos que apenas hai tempo para a adaptación. Así mesmo, se unha persoa realiza unha actividade laboral por encima das súas capacidades ou ten unha preparación superior á actividade que lle encomendaron, poderá sufrir tensión.\nAFRONTAR A TENSIÓN ECONÓMICA\nDispor de poucos ingresos ou sufrir unha diminución dos mesmos é un factor recoñecido como desencadenamento de tensión. Na actualidade, moitas familias españolas atópanse nesta difícil situación de falta ou escaseza de ingresos que “xera moito malestar e tensión”, afirma José Buendía. É o que se coñece como tensión económica. Pero, como afrontalo? Por unha banda, o experto sostén que se debe ensinar a administrar mellor o diñeiro, empezando cos nenos. De entrada, débense buscar estratexias para tentar resolver os problemas económicos cando é posible. Doutra banda, cando non se poden resolver, hai que aprender a convivir con eles. “Todo individuo debe saber que hai que vivir con tensión”, explica Buendía.\nHai técnicas cognitivas para aprender “a arte de usar a cabeza” que axudan a modificar patróns de pensamento desadaptativos e a controlar a mente. En lugar de autocastigarse, as persoas aprenden a elevar a súa autoestima e a traballar no seu defensa con estratexias de afrontamiento, como meditar, evitar enfadarse e os comportamentos hostís, o que é crucial porque “a hostilidade ten un efecto boomerang”, incide o especialista, na que a primeira vítima do seu efecto é a persoa que a causa.\nAs técnicas de afrontamiento son moi eficaces e axudan a descubrir as causas específicas que as producen e analizar a situación desencadenamento e tamén a personalidade do suxeito que sofre tensión. “A persoa que se enfronta á tensión con éxito, practica a actitude do tres “ces”: combativa, comprometida e controlada”, segundo Buendía. Así mesmo, “outra técnica que nunca falla, a máis eficaz, é a do individuo que respira ben. Así, nunha situación de tensión consegue estar controlado”. E, por último, débense practicar as técnicas de relaxación ou de autocontrol, moi útiles en momentos de tensión e de malestar.\nbuendía fallan familia tensión traballo


A porta de A Fervenza\n26 de Xaneiro, 2021 - 01:54 h. | Publicada por Radio Fene\nEn Fene contamos cunha magnífica porteira de fútbol sala. Antes do confinamento defendeu a porta da selección galega e española. Adestra un dia á semana co Pescados Rubén Burela, a elite do fútbol sala feminino. Ademais tamén garda a porta da Fervenza, equipo da Segunda División. Ten 18 anos e estuda segundo de bacharelato no Instituto de Ensino Secundario de Fene.\nNo equipo as porteiras teñen un adestramento específico, cun técnico de porteiras, segundo explica Lucía Paz. A porteira de fútbol sala ten que atender a moitas cousas á vez. Cando o equipo rival ataca, un ollo ten que vixiar ao balón, a outras xogadoras atacantes, e tamén ás compañeiras do equipo para colocalas. As novas tecnoloxías tamén afectan ao deporte. Na Segunda División feminina do fútbol sala os adestradores teñen un grupo. Todos soben os seus partidos gravados en vídeo. Para a preparación dos encontros, o técnico prepara uns cortes cos erros propios e máis co análise do rival.Lucía Paz, gardando a porta da Fervenza, quere matricularse o curso vindeiro, no antigo INEF , na Facultade de Ciencias do Deporte.


Novo Xornalismo: November 2006\nAlguén -que me quere ben- decidiu que nestas xornadas blogueiras fora eu quen conducise un pouco un tema amplo, complexo pero, sobre todo, novo, e que demos en chamar: Información e novo xornalismo. "Novo xornalismo" ¿E que raio é iso?, diredes algúns. Seguramente teredes algunha razón os que pensedes que é unha etiqueta que nos sacamos da manga os xornalistas para definir unha cousa nova que non sabemos definir. Hai algo de certo pero, nesta ocasión -e sen que sirva de precedente- a etiqueta non é mala. En outubro deste ano celebrouse en Valencia un congreso con ese título: I Congreso Internacional de Nuevo Periodismo (no link podedes acceder á páxina do congreso). Vou botar man da definición que eles empregan para explicar este fenómeno: falan dun xeito de xornalismo "vencellado ás novas tecnoloxías da comunicación" e, moi esspecialmente, "á participación dos cidadáns na elaboración dos contidos informativos". Falan tamén dun fenómeno "que se vén revelando nos últimos tempos como imparable e cunha trascendencia que, todo a súa magnitude, aínda non está evaluado". E así é: se durante anos os medios de comunicación saían coma quen di, cada morte de bispo, agora nacen cada hora, incluso cada minuto. Non temos que esquecer que, segundo os datos de Technorati, a día de hoxe son máis de 57 os millóns de blogs que hai no mundo. E cada blog, mellor ou peor feito, non deixa de ser unha nova canle comunicativa ou, se queredes, un novo medio de comunicación; novo xornalismo, a fin de contas. E reparan tamén os colegas valencianos en que estamos nunha era na que se está a difuminar e a redebuxar o binomio tradicional entre emisor e receptor. Hoxe, e grazas ás novas tecnoloxías, un receptor pode pasar a ser emisor cun golpe de click, algo novo, sorprendente e imposible só hai, poñamos, dez anos. E remato este primeiro post con outra reflexión dos colegas valencianos: "O novo xornalismo non coñece aínda os seus límites. Trátase dun xornalismo cidadán que muda a concepción da profesión, xa que un dos pilares da redacción ten que se reconstruír, o editor asume un novo papel porque entra en escena a interactividade". "Como se pode -pregúntantse- xestionar a cantidade de fotografías e información que os cidadáns crean na Rede ou mandan ao xornal coma se foran correspondentes?". E remato agora si esta primeira parte lanzando ao aire unha reflexión: cal é o papel destes "improvisados xornalistas", con que información e formación contan e como se controlan as fontes neste novo medio. Como todo post, este primeiro texto require dos vosos comentarios e da vosa participación, desa interacción da que falamos. Así que me gustaría saber que pensades deste novo xornalismo que tanto parece preocupar (sobre todo, aos editores tradicionais).\nposted by Nacho Mirás Fole at 2:02 PM | 1 comments\n2. Do emisor con nome e apelido ao anónimo institucionalizado\nAta o de agora, por moi boa ou moi mala que fora unha información dun medio convencional, detrás dela había unha cabeza visible. Moitas veces, un redator que firmaba a noticia; no peor dos casos, un cabeceiro e unha empresa que se facía responsable do emitido, para ben e para mal. Iso xa non é así. Vamos ver, só con dous exemplos, como cambia o conto segundo quen publique que e onde. Rescatamos unha reportaxe do diario ABC do que seguramente escoitariades falar. Baixo o título "El pesebre de Nunca Máis", o compañeiro xornalista Alfredo Jiménez firmaba unha información coa que se pode estar dacordo ou non, pero en calquera caso, se responsabilizaba das súas afirmacións ao facer unha longa lista na que viña a contar cómo "evolucionaron" -para ben, segundo el- moitas persoas vencelladas á plataforma Nunca Máis despois de que o Goberno de Galicia cambiara de cor. Insisto, como todo traballo xornalístico, é contestable de pés a cabeza. Haberá quen diga que todo é mentira, quen acuse a Alfredo de relatar unha especie de lista negra... o que se queira. Pero o redactor e a súa publicación, ninguén máis, son os responsables desa información, para ben e para mal. Agora mudamos de medio e tecleamos: http://www.quin2006.com, un dos blogs críticos que naceron parellos ao cambio de cor da Xunta. Premendo [neste enlace], chegamos a un post cun contido semellante ao que publica Alfredo en ABC o 24 de setembro, aínda que colgado na rede tres días despois. Baixo o título "Como unta a Xunta a Trinca Maís", de novo se facía una lista de personaxes supostamente beneficiados polo bipartito galego. Sexan certas ou non o sexan as informacións verquidas, tanto por ABC como por Quin2006.com, a diferencia principal entre as dúas novas é evidente: detrás dunha, Alfredo Jiménez e ABC. Detrás da outra.... ¡¡¡Vaya usted a saber!! Aínda que existen maneiras de sabelo, o lector non saben quen fai o blog crítico e, moito menos, quen redacta os seus contidos. Iso sí, hai uns días, o blog demarras tiña rexistradas máis de 40.000 visitas, co que queda claro que a información chegou ao receptor, da igual se estaba firmada ou non, se era certa ou era unha patraña. Con este exemplo só quería reflexionar en voz alta sobre esa novidade que eu chamo o anonimato institucionalizado, para algúns incluso o libelo impune. Sexa malo ou bo, o certo é que está aí, que se incrementa cada día e que, nos guste máis ou menos, teremos que aprender a convivir con el, tanto os emisores da información como os que simplemente recibimos ou recepcionamos noticias. Convídovos a facer comentarios sobre este fenómento tamén novo do anonimato institucionalizado aplicado á inforamción, sempre poñendo por diante que un servidor, libremente, elixiu facer un blog suscribindo os seus contidos con nome e apelido. Respecto, aínda que non comparto, a quen dedice agocharse baixo un cabeceiro máis ou menos orixinal, pero ben agochado, a fin de contas.\nposted by Nacho Mirás Fole at 1:59 AM | 0 comments\n3. Novo xornalismo feito por xornalistas vs novo xornalismo feito por non xornalistas\nO título fala claro. Hai xornalistas que -e agora veremos os posibles motivos- decidiron crear novos medios na rede, e hai xente que non ten nada que ver con este oficio que eu profeso e que tamén o decidiron, algún cun notable éxito. Logo, estes "intrusos" -e o digo con cariño- ¿pasan a ser xornalistas polo mero feito de redactar e editar un medio de comunicación? Non sei se xornalista é o termo, pero desde logo si que son informadores. Os haberá bos e os haberá malos, igual que hai medios de comunicación cribles e intoxicadores e manipuladores que se agochan detrás das cabeceiras máis diversas. Relamente, cada persoa por sí mesma, desde que aprende a comunicarse, é un medio de información por si mesmo. De curto alcance, se queremos, pero emisor de información en calquera caso. O que fixeron as novas tecnoloxías foi amplificar ese lareta que todos levamos dentro, colocáronnos un altofalante diante da boca para que digamos o que nos pete, verdades ou mentiras, coa seguridade de que seremos escoitados por moita xente. Vouvos poñer varios exemplos de blogs feitos por xornalistas e feitos por "intrusos" -e insisto en empregar este termo con todo o respecto e todo o cariño-.\nEste é o blog de Nacho de la Fuente, compañeiro meu en La Voz de Galicia, que vén de gañar o premio Bob's 2006 ao mellor blog en español: La Huella Digital. ¿Que pode levar a un xornalista que traballa arreo as súas horas nun medio de comunicación, a crear outro medio novo, no que terá que invertir moito tempo, moitos esforzos e, incluso, algúns cartos? Coñezo a Nacho e coñezo a outros compañeiros que fixeron o mesmo, eu incluído, e podo afirmar categóricamente que, por enriba de todo, está unha paixón pola profesión. ¿Egocentrismo quizais? Tamén pode ser. ¿Ganas de ser un mesmo, por riba do que che deixe ser a empresa que che paga? Tamén é posible. ¿Rebelión contra un medio no que traballas e que non che deixa contar o que de verdade quererías contar? ¡En ningún caso! E diredes: Estás de coña... Pois non o estou, porque Nacho de la Fuente, coma eu fago en www.rabudo.com ou como fan os meus amigos Fernando Varela en Argallando.net e Manuel Rico en Periodismo Incendiario, suscribimos con nome e apelido todos e cada un dos posts que publicamos, e iso non o faría alguén que quixera enfrontarse abertamente ao medio para o que traballa. En calquera caso, o novo xornalismo permite incluso iso: que o redactor dun medio ataque e morda duramente a man que lle dá de comer amparado no anonimato institucionalizado. Alá cada quen se o fai. Dous datos: La Huella Digital tiña hai nada máis de 150.000 visitas; Manolo Rico anda polas 200.000. Por certo, que aproveito a mención ao blog de Manolo para que vexades como tamén no mundo dos blog manda ás veces o sentido común. Periodismo Incendiario ten uns principios e unha liña editorial, que podedes ler [aquí]. Seguro que teredes moitos comentarios que facer ao que di Manolo. Hai miles de exemplos máis de xornalistas con blog, non teño problemas en pasarvos enderezos.\nAntes de rematar, un exemplo dun blog con moito éxito feito por alguén que non é xornalista, senón percebeiro, actor ocasional e outras cousas: o blog de Suso Lista. Aínda que, máis coma min, Suso é un contador de historias, o seu é tamén un medio de indudable contido informativo. ¿Lista é logo un xorna-lista? Cada un pensará o que queira e todos teremos razón. En calquera caso, o seu é un medio máis, co seu cabeceiro, a súa periodicidade, os seus contidos e, sobre todo, os seus lectores que, por certo, son lexión. Deixámolo aquí e agradecerei os vosos comentarios.\nposted by Nacho Mirás Fole at 1:58 AM | 0 comments\nRescato este post ao respecto publicado en La Huella Digital: "Según un estudio de Ipsos MORI, los blogs se han convertido en una fuente de información más fiable que los anuncios de televisión y el marketing por correo electrónico. A pesar de los resultados desiguales en función del país (sólo un 50% de los británicos y un 51% de los españoles dijo estar familiarizado con el concepto blog, frente a un 90% de los franceses), en conjunto los blogs son una fuente de información más fiable (24%) que los anuncios de televisión (17%) y el marketing por e-mail (14%), aunque aún no han adelantado a los periódicos impresos (30%)». [+] Baquia.com .\nSon estudios, nin máis nin menos. Quédome con ese dato de que, en fiabilidade, aínda non adiantaron aos xornais impesos. Todo se andará...\nposted by Nacho Mirás Fole at 1:57 AM | 1 comments\nVía Psicobyte: "Un bloguero no es un tipo que generosamente te permite compartir su sabiduría. Un bloguero es alguien que necesita que le leas.". Podemos reflexionar sobre esa frase, se queredes, que igual algo hai. E pasamos a continuación a ver como está a afectar este "novo xornalismo do que estamos falando" á prensa tradicional. Rescato unha nova recente que pode dar unha idea de por onde van os tiros. A introdución podería ser a seguinte: A prensa perde lectores nos Estados Unidos. E como se os americanos se acatarran, todos estornudamos, apliquémonos o conto. E podemos ver algúns exemplos de reaccións das empresas: Vía Arsenio Escolar: "La refundación de 20 minutos". ¿Un apocalíptico o Escolar? Persoalmente, non o creo. Fronte a isto, temos outros casos na prensa galega, como a especialización en contidos de La Voz de Galicia -que cada vez lle dá máis presenza aos lectores, tamén na súa ediciónde papel- ou a xeralización, no caso de El Correo Gallego, da inserción de comentarios que se nos presentan como interactividade pura e dura. ¿Van na dirección axeitada uns e outros? Ninguén o sabe, nin tan siquera eles. E vós ¿que pensades?\nposted by Nacho Mirás Fole at 1:56 AM | 0 comments\nposted by Nacho Mirás Fole at 1:55 AM | 0 comments


» Deportes » O Goberno da Deputación e os 7 clubs da provincia definen o modelo de xestión da Escola Provincial de PiragüismoCronica3.com A Mariña - costa de Lugo - información da Mariña lucense\nO Goberno da Deputación e os 7 clubs da provincia definen o modelo de xestión da Escola Provincial de Piragüismo\nLugo 11-2-17. O Deputado de Deportes, Pablo Rivera Capón, mantivo un encontro con representantes dos 7 clubs de piragüismo da provincia para abordar a posta en marcha e revitalización da escola de piragüismo de titularidade provincial de cara á temporada 2017-2018. A Deputación achegará 85.000 euros, con esta finalidade, a través dun convenio e serán os propios clubs os que xestionen directamente a escola, situada no entorno de Os Robles. Estes son: Club Deportivo San Ciprián, Club Piragüismo Cidade de Lugo, Club Fluvial de Lugo, Club Kayak de Foz, Club Piragüismo Viveiro, Club Piragüismo Altruan e Club Montaña Quixós.\nRivera Capón destacou “a importancia de converter esta Escola nun ente aglutinador, capaz de diseminar o deporte por toda a provincia, e que sexan os propios clubs os que definan a súa folla de ruta, porque ninguén mellor ca eles coñece as principais necesidades e potencialidades da mesma. Unha vez rematada a encomenda de xestión existente ata xuño de 2017, deberán ser os clubs os que collan o relevo”. Para elo acordouse definir un primeiro borrador de convenio, no que tamén se contará ca participación da Federación Galega de Piragüismo, como nexo de unión.\nDurante o encontro, destacouse a necesidade de definir un modelo de xestión no que se deben ter en conta aspectos como a adquisición de novo material técnico, a posta en marcha de programas de promoción deste deporte nos centros escolares e nos Concellos, a contratación de persoal cualificado para racionalizar o uso das instalacións, acordos con residencias para o aloxamento, entre outros aspectos.\nCómpre sinalar que o conxunto destas actuacións responde ás peticións dos 7 clubs que hai na provincia, que consideran que son as axeitadas para a posta en valor desta disciplina deportiva en Lugo e resultan un paso intermedio para que a Escola garanta a selección de novas promesas nesta disciplina, e deste xeito, acadar os niveis de anos anteriores.\nCompromiso co piragüismo\nO Deputado de Deportes subliñou que “o compromiso da Deputación con este deporte está asegurado, xa que as achegas económicas aos clubs de piragüismo ascenden a mais de 200.000 euros”. Lembrou tamén “a implicación do Goberno Provincial co Club Kayak de Foz, xa que tralo bloqueo do PP, por fin se están a desenvolver as obras do novo hangar”.\nPor outra parte, Rivera Capón adiantou que se levarán a cabo cambios significativos nas bases das subvencións de concorrencia competitiva, xa que este ano contémplase incrementar as partidas destinadas ás disciplinas con maior número de licenzas federativas, o que beneficiará ao piragüismo, unha disciplina deportiva que tantos éxitos lle ten dado á provincia de Lugo, incluíndo varios metais olímpicos. O último deles obtido polo lucense Cristian Toro, nos pasados Xogos Olímpicos de Río.\nConcentración en Burela\nEn resposta á posta en liberdade provisional dos violadores da Manada pola xustiza española, o Observatorio da Mariña pola Igualdade convoca CONCENTRACIÓN en Burela este venres 22 de xuño, ás 21 horas\nO grupo de teatro infantil municipal PimPim, que dirixe a edil de Cultura Dolores García Caramés, fará este venres a súa tradicional actuación de fin de curso\nSerá as 20:00 horas no auditorio da Casa da Cultura. Será de amor ou será de terror? É unha sorpresa.\nOs nenos do CEIP San Cosme de Barreiros despediron este xoves o curso por todo o alto, con clases de surf e piragüismo en Foz\nUn dos nenos de sexto de primaria, Óscar Perdiguero, gañou o Concurso de Contos organizado por Maremasma e o premio foi unha xornada chea de actividades acuáticas para todo o seu cole. Agora sí que comezou o verán.\nA Asociación Cultural O Pasatempo celebra o Foleón de San Xoán no barrio mindoniense dos Muíños o sábado 23 de xuño\nA xornada festiva comezará ás 17h coa apertura de colchonetas hinchables para nenos. Ás 20h haberá unha exhibición de zumba a cargo de Puzzle Animación. Xa desde as 22h a popular cea con carpa, na que cada pandilla leva a súa comida para festexar todos xuntos. E ás 23h, co prendido do foleón, verbena a cargo do Dúo Epo-k.\nEste venres terá lugar a firma dun convenio de colaboración entre ABanca e Federación de Comercio A Mariña, con interesantes vantaxes financieiras para todos os asociados e asociadas\nNo acto estarán presentes Walter Álvarez, director territorial de ABanca, Carlos Teijeiro, director de zona desta entidade, José Mª Seijas, presidente da Federación Galega de Comercio, e José Carlos Paleo, presidente da FCAM. O acto terá lugar ás 13 horas no salón do museo reitoral da Basílica de San Martiño.\nA Delgación de Cultura do Concello de Burela, presenta este venres, 22 de xuño ás 21:00 horas, a obra de teatro O Terapeuta, a cargo do Grupo de Teatro O Torques de Burela\nA entrada será libre e para todos os públicos. A obra transcorre nun consultorio Psicolóxico. As persoaxes, un doutor con dominio en temas de psique humana e un doente cun complexo de Edipo tan grande, pero tan grande, que… ata o mesmo Edipo lle recomendaría terapia!. Así as cousas, o doente pouco a pouco irá sacando das casillas a un doutor moi resistente a desbordarse a pesar do desfile de ocorrencias e situacións insólitas e raras, que lle propón o seu doente. Neste senso, senllas persoaxes disputarán o protagonismo da escena tratando, con moita intelixencia e humor, temas como a incomunicación familiar, os condicionamentos sociais, a hipocresía, a soidade ou a sexualidade.\nA Escola Municipal de Música de Burela ofrecerá un concerto de alumnxs este venres 21 de xuño, ás 18:30 horas. Será nas instalacións da propia Escola e terá carácter gratuíto\nSegundo explica Xan Carballal, director do centro, "por medio desta audición a aula de canto, á fronte da que está a soprano rusa Irina Alexandrovna preténdese dar a coñecer o traballo realizado polos alumnos e alumnas desta especialidade ao longo do ano". O repertorio é propio para este tipo de eventos con obras típicas de canto con autores consagrados como Monteverdi, Vilvaldi, Mozart, Puccini, etc, que compartirán escena con obras mais populares como son o pasodobre. Este concerto enmárcase nos actos programados para o presente ano pola Escola Municipal de Música de Burela\n2017-06-22: Ainara Rodríguez vence no III Memorial Ana Domínguez de Bastiagueiro\n2017-06-22: Con Pólvora e Magnolias. A seguridade xurídica e a banca española\n2017-06-22: Os prezos arden é o eslogan da nova campaña que levará adiante Acisa do 23 ao 25 de xuño.O obxectivo é potenciar as vendas con descontos e promocións especiais\n2017-06-22: Arquivado o recurso sobre o centro de recría, o Goberno da Deputación leva ao Pleno a concesión do seu servizo\n2017-06-22: O GMP de Burela asegura que “o alcalde foi requerido polo xulgado a cumplir coa legalidade e abonar 162.366’67€ á administración concursal de Celtaprix”\n2017-06-22: A Delegación territorial acolleu a presentación do campionato estatal de motonáutica por radiocontrol, que se celebrará esta fin de semana en Cervo\n2017-06-22: O Concello de Cervo programa unha nova edición de “enredos de verán” para os meses de xullo e agosto\n2017-06-22: O PSOE esíxelle á Xunta o mesmo trato aos bombeiros de Lugo que aos de Ourense\n2017-06-22: Villares traslada a o compromiso asumido pola FEGAMP para traballar no cumprimento da lei de incendios que implica a administracións e propietarios\n2017-06-22: O Grupo do PP pídelle a Campos axilidade na definición do modelo de xestión directa dos parques de bombeiros, o que posibilitará a equiparación salarial para os traballadores\n2017-06-22: Carlitos abandona as filas laranxas\n2017-06-22: O espectáculo “Inmedioteces.com” chega o 25 de xuño a Barreiros\n2017-06-22: Policía Local, Garda Civil e Salutrans participaron nun simulacro de incendio no Ceip Gregorio Sanz\n2017-06-22: Foleón do San Xoán\n2017-06-22: A concellería de medio ambiente advirte aos propietarios de solares e terreos en Burela da súa obriga de telos libres de maleza e de residuos


A filósofa Mercedes Expósito fala de Igualdade no acto de presentación de A Voz de Lenda\nOs usuarios de Lenda presentan este venres no Multiusos da Xunqueira un novo número da súa revistas que ten como argumento principal a Igualdade. Un acto que se desenvolverá ás 20:00 horas de mañá e que contará cunha charla coloquio a cargo de quen foran durante anos profesora de filosofía en Redondela Mercedes Expósito. Un acto que rematará cunha actuación a cargo do grupo dos Mércores Musicais.\nO traballo incansable dos usuarios de Lenda en torno ao equipo redactor da revista fan posible que este venres se presente o que é xa o seu número 29. nesta ocasión elixiron como tema argumental a Igualdade.\nA presentación terá lugar na sala de exposicións do Multiusos, espazo no que se desenvolverá un acto que contará coa intervención da filósofa Mercedes Esxpósito que conversará cos asistentes en torno a diferentes aspectos relacionados coa igualdade.\nOs usuarios de Lenda que traballan no Centro ocupacional da asociación estarán ademais esta fin de semana na Feira de artesanía que se vía desenvolver na praza da Constitución.\nFálanos do acto do venres\nJosé Luis Ezama equipo redactor\nExplica cal é o contido do número 29


Comunicado do BNG respecto dos proxectos de construción de parques eólicos nas serras do Galiñeiro e da Groba - Telemariñas\nInicio Baiona Comunicado do BNG respecto dos proxectos de construción de parques eólicos nas...\nComunicado do BNG respecto dos proxectos de construción de parques eólicos nas serras do Galiñeiro e da Groba\nO 30 de abril deste ano, no medio da grave crise sanitaria e socioeconómica provocada pola COVID 19, o Consello da Xunta acordou reactivar a tramitación administrativa dos procedementos de avaliación ambiental de 975 proxectos industriais que se viron suspendidos pola declaración do estado de alarma.\nEsta decisión foi cuestionada e criticada duramente polo movemento ambiental e ecoloxista galego, que denunciou o interese da Xunta por seguir coa tramitación de proxectos, algúns moi controvertidos e de forte impacto ambiental, en pleno estado de alarma e baixo medidas de restrición de movementos e de distanciamento social, cando non están garantidos plenamente os dereitos de información e participación pública.\n«Semella que o Goberno galego pretende con esta medida procurar atallos e favorecer a tramitación destes proxectos nunha situación de excepción e indefensión da poboación afectada e, no caso dos proxectos dos parques eólicos nas serras do Galiñeiro e a Groba, sen ter en conta a opinión das comunidades de montes onde se atopan. Proxectos dun plan depredador que destrúe, degrada e desfai o territorio, no que prevalecen os intereses de grandes empresas e corporacións sobre os intereses da veciñanza e sobre a defensa do territorio e do medio ambiente», sinalan dende o BNG.\nNos caso concreto da Serra da Groba os proxectos tramitados implicarían un total de 44 aeroxeneradores e 4 subestacións de transformación e transporte, namentres que na Serra do Galiñeiro irían 13 torres aeroxeneradoras. Hai que ter en conta que ambas serras constitúen uns espazos de grande riqueza natural, patrimonial, arqueolóxica e paixasística.\nPara o BNG a aposta por enerxías limpas e renovábeis como a eólica debe ser compatíbel na súa ubicación tanto co entorno como co uso multifuncional do monte, na procura do menor impacto medioambiental posíbel. Un novo modelo de produción enerxética a encaixar nun plan de ordenación do territorio froito do consenso entre o goberno galego, concellos e sociedade, que concilie ecoloxía e economía.\n«No caso da Serra do Galiñeiro convén lembrar que o BNG presentou en novembro de 2012 alegacións ante a xefatura territorial de Pontevedra da Consellaría de Economía e Industria contra da instalación dun parque eólico nesta serra, así como esiximos mediante mocións nos concellos e iniciativas no Parlamento Galego reclamando que se declarase área protexida e a súa incorporación ao Parque Natural do Aloia», explican os nacionalistas.\n«Neste escenario atopámonos cun Goberno da Xunta inoperante que non foi quen de dotar á Serra do Galiñeiro da protección legal demandada, a pesar que en 2013 anunciou a súa decisión de ampliar a súa protección como espazo natural local toda vez que descartaba a súa integración no Parque Natural do Monte Aloia, feito este que impediría o desenvolvemento de calquera proxecto deste tipo na serra«, apuntan.\n«No tocante á Serra da Groba a ubicación dalgúns dos aeroxeneradores coincidiría dentro, ou estaría nos límites, da área proposta para a súa inclusión na Rede Natura 2000», aseguran dende o BNG.\n«Por todo o exposto, dende o BNG das comarcas de Vigo e Baixo Miño manifestamos a nosa posición contraria aos proxectos de parques eólicos en tramitación na Serra do Galiñeiro e na Serra da Groba«, afirman.\n«Por último, tendo en conta o agravante de que a reactivación dos procedementos de avaliación ambiental durante o Estado de Alarma non garante a defensa dos intereses cidadáns e os dereitos de información e participación da poboación afectada, esiximos a paralización inmediata do efecto da orde ditada pola Xunta«, finalizan.\nArtículo anteriorOia y Tui recibirán cerca de 50.000 euros para mejorar infraestructuras turísticas\nArtículo siguienteLa Xunta duplica la dotación de la convocatoria de 2020 del Bono de Alquiler Social


O Concello abre a inscrición nos talleres de estimulación cognitiva para persoas afectadas de alzheimer e outras demencias. Novas · Concello de Fene\nO Concello abre a inscrición nos talleres de estimulación cognitiva para persoas afectadas de alzheimer e outras demencias\nA Concellería de Benestar Social busca con esta iniciativa mellorar a calidade de vida das persoas afectadas e contribuír ao necesario respiro familiar dos coidadores\nOs talleres celebraranse martes e xoves de 18 a 20 horas e son gratuítos\nA concelleira de Benestar Social de Fene, Tamara Miragaya, avanzou esta mañá a posta en marcha de talleres de estimulación cognitiva para persoas afectadas de alzheimer e outras demencias. A iniciativa levarase a cabo en colaboración con AFAL Ferrolterra, que guiará os obradoiros, e a participación será completamente gratuíta. Deste xeito, Miragaya informaba de que hoxe mesmo se abría o prazo de inscrición na iniciativa e animaba a anotarse ben no Centro Municipal de Servizos Sociais de Fene ben en AFAL Ferrolterra.\nNesta liña, a concelleira explicou que se celebrarán dúas sesións semanais, os martes e os xoves, de 18 a 20 horas, no Centro Sociocomunitario de Perlío. Precisamente, este espazo convertíase onte á tarde en escenario do curso “Coidar ao Coidador”, dirixido ás familias e froito da colaboración entre Concello, municipio solidario co alzheimer, e AFAL. No mesmo, o alcalde, Gumersindo Galego, e o presidente da asociación, Francisco Pantín, coincidían á hora de sinalar que cos talleres que se levarán a cabo en Fene contribuirase a lograr o obxectivo compartido de mellorar a calidade de vida das persoas afectadas e o necesario respiro familiar dos seus coidadores.\nAsí mesmo, a intención do Concello de Fene é iniciar os obradoiros a próxima semana.


Mobilidade - GL | Greenpeace España\nUn modelo de mobilidade baseado no vehículo privado xera graves impactos na saúde pública, a sinistralidade viaria, as emisións de gases de efecto invernadoiro e a ocupación do espazo público.\nCada ano en España falecen\nde xeito prematuro pola contaminación atmosférica\ndas emisións de CO2 na UE proceden do sector do transporte\ndo espazo público das nosas cidades está dedicado ao automóbil\nO xeito no que nos desprazamos cada día xera importantes impactos no medio ambiente e na nosa propia saúde. O automóbil é o protagonista absoluto das nosas rúas: ocupa un 80 % do espazo público malia ser o modo máis contaminante e ineficiente. Cada vez somos máis conscientes das solucións que temos para nos mover de xeito sostíbel: camiñar máis, apostar polo transporte público e facilitar o uso de medios limpos como a bicicleta. Porén, a nosa necesidade de desprazarnos non fai máis que aumentar. Por iso, é urxente avanzarmos cara a unha mobilidade máis limpa, eficiente e equitativa para solucionarmos os problemas do modelo actual:\nSaúde pública. A contaminación que xera o tráfico é a máis nociva para os nosos pulmóns. Nas cidades españolas, un 75 % do dióxido de nitróxeno (NO2) procede do tráfico rodado e xérase xusto onde nós vivimos. Afecta especialmente á poboación máis vulnerábel: nenos e nenas, xente maior e persoas con doenzas respiratorias. Ademais do NO2, as partículas que emiten os motores de combustión e o ruído do tráfico son causa dun meirande número de doenzas. É un problema sanitario de primeira orde que causa 38.600 mortes prematuras cada ano, a meirande parte delas debidas á contaminación.\nCrise climática. O transporte xa é o meirande emisor de CO2 no noso país, moi por riba da industria e da electricidade. E a súa contribución aumenta cada ano un 3 %, afastándonos do obxectivo de emisións fixado no Acordo de París e agravando a actual emerxencia climática. O transporte pola estrada é o meirande emisor (72 %), pero canda el aumentan significativamente as emisións dos sectores marítimo e aéreo, sen que ningún deles faga esforzos por inverter estas crecentes emisións.\nEquidade social. O automóbil é o medio de transporte máis ineficiente e, porén, o máis caro. A dependencia do coche expulsa aos sectores máis desfavorecidos da poboación, que por mor da súa renda, idade ou condición física non poden asumir un vehículo propio. En España, un 43 % da poboación non ten carné de conducir. Os que si o teñen dedican ata un 30 % do seu orzamento familiar a mercar e manter un coche. Aumentar a oferta de transporte público e reducir a dependencia do coche é un xeito de pór fin á brecha social que comporta o modelo actual.\nAvanzar cara a un modelo de mobilidade urbana que dea prioridade á proximidade e aos modos sostíbeis, onde o peón sexa o protagonista, calquera persoa poida circular en bicicleta sen risco e o transporte público sexa a opción preferente fronte ao vehículo privado. Un sistema no que o automóbil segue a estar dispoñíbel para cando sexa estritamente necesario, pero promovendo o seu uso e propiedade compartida e sempre con vehículos limpos.\nPara promover este sistema é preciso que a administración e as empresas aposten por transportes limpos e reduzan a dependencia do coche. Dende a cidadanía tamén podemos contribuír se usamos menos medios contaminantes e escollemos servizos (compras, ocio, escola…) do noso barrio ou próximos á nosa contorna.\nMellorar o noso xeito de movernos é cousa de toda a cidadanía, dende fabricantes e empresas de transporte a gobernos locais, autonómicos e nacionais responsábeis das infraestruturas e do uso do espazo público. Tamén dende a cidadanía, como usuarios finais, temos un papel clave cando decidimos como nos movemos.\nPor iso, en Greenpeace traballamos para que as administracións faciliten o uso de modos limpos de transporte. Mediante a nosa campaña de cidades Neopolitan presentamos propostas concretas aos concellos para que se comprometan a mellorar o transporte público e loiten contra a contaminación. Tamén traballamos para acadar unha transición do automóbil urxente e xusta para todas as persoas:\nAcabar coa venda de vehículos diésel e gasolina non máis tarde de 2028.\nImplantar Zonas de Baixas Emisións para cumprir cos límites de calidade do ar que marca a lei.\nFomentar o transporte colectivo (ferrocarril e carril bus-VAO) como opción preferente fronte á construción de máis autopistas.\nEsixe ao Goberno que lexisle contra o cambio climático facendo fronte ás presións da industria do automóbil. Asina a nosa petición!\nCambia o teu xeito de moverte. Con pequenos cambios no teu día a día, podes mellorar a túa saúde, a túa economía e o teu impacto no entorno. Descubre como facelo.\nÚnete a Greenpeace. Coa túa axuda sumamos forzas para esixir a gobernos e concellos que faciliten a mobilidade sostíbel. Preme aquí para uníreste a Greenpeace!\n10 años para deshacernos de los motores de combustión o de nuestro clima


O PSOE denuncia atrasos de meses nas citas de Servizos Sociais en Chapela - Radio Redondela 94.9FM\nOs socialistas denuncian unha deficiente xestión continuada en Servizos Socias que está ocasionando atrasos de ata tres meses nas citas e de bastante máis tempo na tramitación de axudas de emerxencia social. Alertan de que a situación podería empeorar coa chegada do verán “xa que moitos traballadores collen as vacacións que lles corresponden e verase agravado o problema da falta de persoal.\n“Está problemática non é nova, todos os anos denunciamos a situación na que se atopa os servizos sociais pola falta de xestión do Goberno municipal do PP” engade a edil socialista Digna Rivas “en abril de 2015, houbo retrasos de tres meses nas citas e dun ano nas tramitacións de axudas de dependencia e de Renta de Integración Social de Galicia (Risga)”.\nO edil socialista Digna Rivas declara “é indignante que os cidadáns que están a pasar momentos difíciles teñan que sufrir meses de espera cando o tempo é esencial para arranxar as situacións graves que atravesan moitas familias” engade “falamos de axudas que inclúen pagos de alugueiros para evitar desafiuzamentos ou pago de recibos de electricidade para evitar cortes de luz”.\nPrevAnterioresSanto Paiño, os barrios reivindican as súas festas patronais\nSeguintesO festival “Sonoaire” encherá de música as prazas da vilaNext


El Hacen: "O importante é o Lugo, dáme igual quen é o adestrador"\nEFE 19 octubre 2020 19:14 h.\ndeportes CD Lugo Moctar Sidi El Hacen\nEl Hacen, durante a súa presentación. @CDeportivoLugo\n"O Lugo foi o único club que se interesou por min o ano pasado e por iso quería volver", asegura\nO centrocampista Moctar Sidi El Hacen regresa ao CD Lugo cedido polo Valladolid a pesar de dispor doutras ofertas e faio, segundo explicou na súa presentación, porque o equipo galego foi o único que a tempada pasada pediu a súa cesión e, ademais, feliz de volver a pesar de que hai uns días cambiou de adestrador, xa que o seu compromiso é co club.\nEl Hacen foi un dos grandes protagonistas do Lugo na segunda volta do curso 2019/20, no que achegou cinco goles e todos foron produtivos, posto que contribuíron a que o equipo sumase 13 puntos (catro vitorias e un empate) e quedase en Segunda División.\n"O ano pasado estiven moi feliz en Lugo, tratáronme moi ben tanto a afección como a directiva, nese momento foi o único club que se interesou por min e por iso quería volver aquí e dalo todo", comentou nunha rolda de prensa telemática.\nUn dos que lle chamaron para interesarse na súa volta ao Lugo foi o adestrador que contribuíu á permanencia do equipo en Segunda División a tempada pasada, Juanfran García, que foi destituído na quinta xornada do curso actual, aínda sen El Hacen no equipo polos seus compromisos internacionais.\nPreguntado por se o cambio de adestrador condicionoulle á hora de elixir o Lugo, o centrocampista deixou claro que o club está por encima do nome do inquilino do banco.\n"Estou moi contento de volver e dáme igual quen é o adestrador. ía dalo todo con Juanfran e agora vou dalo todo co que está. O importante é o Lugo", expuxo.\nEl Hacen explicou que sufriu unha lesión nos "últimos partidos da tempada pasada" da que xa está reposto "e listo para axudar ao equipo" no céspede este mércores ante o Xirona.\nO secretario técnico do Lugo, Manolo Mandiá, asegurou que o futbolista tivo "cantidade de ofertas" no pasado mercado estival, pero "grazas a que estivo moi contento en Lugo", puxo do seu parte para volver.\n"É un xogador importante e agradecémosllo dun xeito especial", asegurou Mandiá, quen tamén tivo palabras de agradecemento para o Valladolid.\nMata ao seu tío despois de que este asasinase á súa avoa nas Palmas\nA perspectiva máis privilexiada do incendio do Ceao\nDetidos cinco mozos cando intentaban desvalixar un piso en Lugo\nUn lucense ofrece dúas naves e unha leira aos afectados polo incendio\nO partido Breogán-Tizona, ao bordo da suspensión


O Concello de Vilalba contará este ano cun orzamento de 12 millóns de euros | Terrachaxa.com\n5 horas O FSF Castro abre o período de inscrición\n7 horas Cinco temporeiros dan positivo no gromo de Castro de Rei\n11 horas Xa hai gañadores da campaña D’compras por Vilalba\n13 horas Éxito rotundo no campamento do Ceip Terrá Chá de Román\n13 horas As Pontes retoma a formación presencial nos cursos do PIE\n14 horas A psicodelia de Magical Colors\n15 horas A ITV móbil estará en setembro en catro localidades de Guitiriz\nO Concello de Vilalba contará este ano cun orzamento de 12 millóns de euros\n12 Mai 2018 Actualidade, Vilalba Actualidade, Vilalba\nO Concello de Vilalba aprobou finalmente no último pleno os orzamentos cos que traballarán este ano e que ascenden a 12 millóns de euros, dous millóns menos que o ano pasado, no que se contabilizaron os atrasos do catastro, valorados en 700.000 euros, e a partida de obras da prórroga do contrato coa empresa Espina y Delfin, concesionaria do servizo de augas, de 1,2 millóns de euros.\nA característica máis importante dos orzamentos deste ano, tal e como explicou o alcalde, Agustín Baamonde, é a eliminación da débeda pendente, que ascendía a 800.000 euros, incluídos os créditos pendentes.\nO total da amortización deste ano forma parte de dúas partidas, por unha banda, os algo máis de 400.000 euros destinados dos orzamentos anuais e outro tanto similar procedente das amortizacións de débeda financieira.\nPara o alcalde, a eliminación da débeda implica unha boa xestión económica porque coas normas de estabilidade presupuestaria, malia ter remanentes de tesourería, os investimentos están condicionados a amortización da débeda. Con esta acción, o Concello poderá investir libremente eses remanentes en novas obras. De feito, Baamonde indicou que ten medio millón de euros en remanentes inmobilizados pola débeda que aínda non puido utilizar pero que quere levar xa ao próximo pleno para a súa reutilización.\nA bonificación do IBI para os inmuebles adicados a explotacións agrarias ou gandeiras e declarados de utilidade social foi outro dos capítulos principais que se trataron no presuposto. A rebaixa deste imposto era unha das promesas do equipos de goberno e no proceso se presentaron 255 solicitudes de bonificación. Unha vez estudiadas unha por unha, o equipo de goberno admitiu 194 na súa totalidade e outras 44 parciais, mentres 20 delas foron rexeitadas porque non cumprían os requisitos para a bonificación do 90%.\nEstas bonificacións supuxeron para os orzamentos municipais unha rebaixa de 19.000 euros que se deixan de recadar no capítulo de contribución. Como explica o alcalde “trátase dunha cantidade modesta” que aumenta notablemente coa aplicación da segunda medida municipal de rebaixa no IBI, que é a reducción do 0,50 ao 0,45 na cuota, que supón para as arcas municipais uns 200.000 euros que non se recadan.\nO gasto en servizos sociais é outro dos capítulos nos que se fará un importante investimento. O ano pasado púxose en marcha a gardería e nos orzamentos resolveron o problema da unidade de alzeimer que se puxo a funcionar no asilo e vai a previsión para a posta en marcha da unidade terapéutica no edificio da antigua praza de Abastos, que fará as funcións de centro de maiores. Esta obra ter previsto estar rematada próximamente xa que só queda a colocación do mobiliario e licitar a xestión do mesmo.\nA estas accións hai que sumar o SAF e os servizos de emerxencias, que levan en total un gasto de 3 millóns de euros.\nNo capítulo de Educación, Cultura e Deporte inxectaranse 2 millóns de euros.\nNo tocante a infraestruturas, o concello de Vilalba investirá un total de 600.00 euros en arranxo de camiños rurais. Esta cantidade súmase ao Plan Único da Deputación, que aporta 300.000 euros, e outras partidas de remanentes de Tesourería, tamén de 300.000 euros, así como o Plan de Camiños da Xunta de Galicia, que supón 280.000 euros máis.\nFinalmente, outra das partidas principais é a de persoal, que conta con 2.700.00 euros de orzamento, un 20% do total. Segundo o alcalde, esta cantidade “non supón un gasto excesivo o que quere decir que temos unha plantilla ben dimensionada”.\nAnterior Rematan as obras da estrada de Friol a Parga\nSeguinte En Marea pregunta á Xunta os prazos de execución das inversións en Rozas


OUTRO PERSONAXE CO QUE\nMarimanta é a meiga do saco, rouba nenos e fainos desaparecer.\nÉ unha vella fea e chepuda, que sempre leva un saco enriba da chepa e vai pidindo polas casas. Hai que darlle algo para que non teña a oportunidade de se vingar dun e ter coidado dos nenos porque ao menor descoido marcha con eles e nunca volven a aparecer.\nSe un se atopa con ela e ve que o saco abulta moito debe detela e abaneala para que solte a súa presa. Din que anda polos camiños dende o tempo dos mouros e que non fala porque ninguén entende a súa lingua.\nComentarios (0) - Categoría: Magosto - Samaín - Publicado o 12-10-2011 19:04\nPREPÁRATE PARA ESCRIBIR O TEU CONTO DE MEDO.\nPROXIMAMENTE CONVOCARASE O IV CONCURSO DE CONTOS DE MEDO.\nESTE É UN PERSONAXE CO QUE PODES "XOGAR" NESTE TEMPO DE MEDO.....\nO Sacaúntos é un personaxe ?asustanenos?.Ao igual que o Home do Saco é un personaxe grande e mal vestido. Ás veces tamén se lle chama papón, en alusión a que pode papar (comer) a alguén, especialmente aos nenos.\nO Sacaúntos, de ollar terrible, dedícase a sacarlle a graxa aos nenos pequenos ata deixalos nos ósos. Unha vez ten o unto marcha para o bosque onde o come para volverse forte e vigoroso coma os nenos. Tamén hai quen di que o Sacaúntos lle vende a graxa ao vellos do lugar, conseguindo así cartos para poder cambiar o seu sangue por un máis novo.\nComentarios (1) - Categoría: Magosto - Samaín - Publicado o 12-10-2011 18:42


A Delegación de Cultura e Deportes e o Concello de Negreira, súmanse as condolencias á familia polo pasamento dun referente do atletismo e do deporte galego coma Alejandro Gómez Cabral. Vaise un dos máis importantes corredores dos últimos anos despois dunha longa enfermidade.\nNegreira contou coa súa presenza en varias ocasións na Carreira Popular de Negreira "A Clásica", onde no ano 1993 conqueriu o primeiro posto, quedando o seu nome gravado no grupo de ilustres vencedores da proba atlética. No ano 2010 foi a súa derradeira participación, xa como veterano, acadando un 6º posto na clasificación xeral daquela edición, demostrando que aínda era un gran competidor.\nDesgraciadamente nunca se lle recoñeceron os seus éxitos, quizáis porque o atletismo non acapara a atención mediática como outros deportes, pero dende logo foi un dos máis importantes atletas de España de todos os tempos.\nSeguramente o galgo de "Zamáns" correrá moitas probas alá onde esté...


A chegada do verán e a finalización do estado de alarma potencia en nós as ganas de recuperarmos os xeitos de vida e os hábitos de antes da pandemia e, sobre todo, as ansias de retomarmos o contacto coa natureza e a xente.\nA fin de semana pasada, segundo datos oficiais, triplicouse (respecto á anterior) o número de persoas que fixeron a ruta en catamarán pola ribeira Sacra. Aparentemente, é un dato sinxelo; mais coido que expresa, con enorme forza ilustrativa, a aceleración que estamos tomando nesta desescalada. Nos mesmos días en que se comezaba a falar dos primeiros reagromos na área do Barbanza, en Lugo difundiuse unha foto que causou indignación polo desleixo que transmitía: o xentío gozando do ocio nocturno, maioritariamente sen máscaras e sen gardar as distancias mínimas. Ao parecer, a instantánea foi tomada na noite do sábado ao domingo.\nMáis o curioso é que moitas persoas, os mesmos que estamos a facer esta reflexión, incorremos en imprudencias e logo escandalizámonos de certos comportamentos irregulares. Isto non é novo. Trátase da vella tendencia a vermos o argueiro no ollo alleo e ignorar no noso o fungueiro; alimentada por outra tendencia tamén constatable: a de minimizarmos o noso propio risco e pensarmos que este afecta só aos demais.\nEstamos deixando atrás o período escuro do confinamento. Devecemos por un verán cheo de ledicia e experiencias. Máis poida que a realidade non o permita tan alegremente. Coma en tantas cousas, cómpre atoparmos un punto intermedio. Para non sermos dos que saen na foto e logo se indignan. Ou dos que primeiro actúan con irresponsabilidade e logo se queixan.


Floreano e Monchiña lánzanse á aventura percorrendo a Variante Espiritual - Canal Rías Baixas\nFloreano e Monchiña lánzanse á aventura percorrendo a Variante Espiritual\nCAMBADOS> Floreano e Monchiña, as célebres personaxes de Gogue volven lanzarse á aventura da man da Mancomunidade do Salnés. Desta volta, percorrendo a Variante Espiritual, nun novo vídeo promocional. A campaña está dirixida en especial a un público de proximidade, coa vista posta tamén en novas actividades da man dos centros educativos.\nA Variante Espiritual do Camiño Portugués e o novo reto ao que se enfrontan Floreano e Monchiña. Eles son os protagonistas da nova campaña promocional deste itinerario, impulsada pola Mancomunidade do Salnés. Agora lánzanse a polo visitante de proximidade, cunha campaña pensada para o público da casa.\nNo organismo comarcal entenden que a Variante é un dos produtos máis atractivos da comarca, de aí que conte cunha campaña propia.\nPara a creación deste vídeo 3D, Gogue e Jorge Costas uniron o seu traballo. Unha experiencia, din, na que se entenderon en todo momento.\nEsta campaña, por certo, xa foi criticada polo alcalde de Vilanova polo que el considera escaso alcance que tivo dende que se difundiu por primeira vez en Fitur, no mes de xaneiro. A presidenta comarcal aproveita para indicar que daquela só foi presentada, pero que é agora cando se pon en marcha.\nE dentro dese traballo, inclúense tamén varias actividades cos escolares da comarca, co obxectivo de que os centros aproveiten as potencialidades da Variante Espiritual para desenvolver novas actividades.\nFloreano e Monchiña\nArtigo anteriorA Deputación da Coruña investirá 300 mil euros na ampliación do Club de Remo da Pobra\nSeguinte artigoRapazada do cole de Noalla aprende a preparar almorzos saudables\nUn cambadés obtén a promesa dunha nova cita para ser operado...\nO sorteo extraordinario de San Valentín deixa un primeiro premio da...\nInmaculate Fools será o prato forte na segunda edición do Albariño...\nA praza de Cambados incorpora a compra telefónica e o servizo...


Configurar un dominio con OpenLDAP - Deseño, implantación e configuración dun dominio/rede Linux.\nOs pasos que teremos que realizar para configurar un dominio con OpenLDAP son:\n1 Instalación e configuración do servidor de OpenLDAP\n2 Xestionar o LDAP con LDAP Account Manager\n2.1 Configurar LDAP Account Manager\n2.2 Xestión dos usuarios e grupos do LDAP con LDAP Account Manager\n3 Instalación e configuración do cliente LDAP\n4 Configurar o acceso ás carpetas persoais dos usuarios do dominio\n5 Actividade: Creación dun dominio con LDAP\n6 Cambiar o contrasinal do usuario nun dominio con LDAP\n7 Migrar os usuarios do sistema ao LDAP\n8 Ficheiros de configuración máis importantes\nInstalación e configuración do servidor de OpenLDAP\nO primeiro paso é configurar un equipo como servidor de LDAP:\nInstalación e configuración do servidor de OpenLDAP en Mandriva.\nInstalación e configuración do servidor de OpenLDAP en Ubuntu.\nPara que o servizo de LDAP funcione correctamente, debemos configurar o firewall para que permita as conexións dos clientes polo portos 389 e 636 (para conexión segura).\nXestionar o LDAP con LDAP Account Manager\nLDAP Account Manager é unha ferramenta web para a xestión dos usuarios dun servidor LDAP.\nPara poder utilizala teremos que ter lanzado o servidor web apache no equipo, polo que deberemos lanzar antes de nada o servizo httpd.\nConfigurar LDAP Account Manager\nCon un navegador conectarémonos á dirección:\nhttp://localhost/ldap-account-manager (En Mandriva)\nhttp://localhost/lam (En Ubuntu)\nAccedemos á páxina inicial da ferramenta:\nPicaremos sobre LAM configuration para configurar o funcionamento básico de LAM (siglas de LDAP Account Manager):\nNa opción de Edit general settings accedemos a parámetros de configuración de seguridade de LAM, como cambiar a clave principal da ferramenta (por defecto é lam), establecer que só certas máquinas poidan acceder ou o nivel de logging ou rexistro das accións realizadas.\nA opción de Edit server profiles permite configurar os parámetros do servidor LDAP que imos xestionar. Introduciremos os datos do noso dominio:\nXa podemos intentar acceder ao noso servidor LDAP. Accederemos poñendo na pantalla inicial a clave do administrador.\nCando entremos por primeira vez, LAM detectará que o LDAP está baleiro e nos dará a opción de crear os cartafoles principais (en LDAP chamados Unidades Organizativas ou OUs) onde almacenar os usuarios, grupos, máquinas e dominios no LDAP.\nPero se nos fixamos nas estruturas que vai crear, non corresponden ao sufixo da nosa árbore LDAP senón ao sufixo por defecto dc=my-domain,dc=com. Isto é debido a que LAM trae por defecto configurado este sufixo.\nPara resolver este problema, reemprazaremos no ficheiro de configuración de LAM o texto dc=my-domain,dc=com por dc=omeudominio,dc=local,\nEste ficheiro, que en Mandriva se atopa en /var/www/ldap-account-manager/config/lam.conf e en Ubuntu en /usr/share/ldap-account-manager/config/lam.conf quedaría cos seguintes valores:\ntypes: suffix_user: ou=People,dc=omeudominio,dc=local\ntypes: suffix_group: ou=group,dc=omeudominio,dc=local\ntypes: suffix_host: ou=machines,dc=omeudominio,dc=local\ntypes: suffix_smbDomain: ou=domains,dc=omeudominio,dc=local\nSe agora volvemos a entrar en LAM, a páxina xa nos indicará:\nAgora si que accedemos a crealas e nos atoparemos na páxina principal de LAM:\nXestión dos usuarios e grupos do LDAP con LDAP Account Manager\nNas distintas opcións superiores de Users, Groups, Hosts e Samba domains podemos administrar os usuarios, grupos, máquinas e dominios de samba almacenados no LDAP respectivamente.\nLAM está orientada a xestionar un servidor LDAP que autentifique tamén a un dominio samba, e non nos permitirá crear usuarios ou grupos sen antes crear un dominio samba ao que asignalos.\nPolo tanto, en primeiro lugar crearemos un dominio samba, que será xa o que utilicemos despois cando integremos samba con LDAP. Picamos en Samba domains:\nPara obter o SID do dominio, executamos como root no servidor de samba o comando:\nA continuación podemos crear un grupo de usuarios (necesario para poder crear un usuario), picando en Groups:\nE por último podemos crear un usuario:\nInstalación e configuración do cliente LDAP\nA continuación debemos configurar os clientes Linux para que se autentifique contra o servidor LDAP:\nInstalación e configuración do cliente de LDAP en Mandriva:\nPodemos instalar e configurar o cliente de LDAP co Centro de Control.\nInstalación e configuración do cliente de LDAP en Ubuntu:\nDeberemos instalar os seguintes paquetes:\nlibnss-ldap, libpam-ldap: Necesarios para xestionar a autentificación do sistema por medio do servidor LDAP. Na configuración dos paquetes seguiremos os mesmos pasos que no servidor, pero cambiando localhost pola dirección IP do servidor LDAP.\nConfiguración do ficheiro /etc/nsswitch.conf:\nConfiguración de PAM (Sistema de autentificación modular de Linux) para que utilice LDAP para autentificar aos usuarios. O contido destes ficheiros quedaría da seguinte forma:\nauth\trequired\tpam_unix.so nullok_secure try_first_pass\nsession\trequired\tpam_unix.so try_first_pass\nsession\toptional\tpam_foreground.so\nA primeira liña incluída no ficheiro common-session serve para que se cree automaticamente o ficheiro persoal do usuario cando inicie sesión se non existe. Isto é necesario porque LDAP Account Manager non creará automaticamente os ficheiros persoais dos usuarios ao crealos.\nPara poder xestionar o dominio correctamente, e conveniente que o servidor de dominio tamén se autentifique contra o LDAP, polo que sera necesario configurar tamén no servidor o cliente LDAP.\nConfigurar o acceso ás carpetas persoais dos usuarios do dominio\nPodemos comprobar que se pretendemos entrar nun equipo cliente cun usuario do LDAP o contorno gráfico informará dunha serie de erros e non poderemos iniciar a sesión.\nEste problema é debido a que o equipo cliente non pode acceder á carpeta persoal do usuario, e deberemos configurar tanto cliente como servidor para montar nos equipos clientes as carpetas persoais dos usuarios do dominio.\nActividade: Creación dun dominio con LDAP\n1. Instala o servidor OpenLDAP e configúrao co dominio nome_do_teu_centro.local,\né dicir, co sufixo dc=nome_do_teu_centro,dc=local.\n2. Instala no servidor a ferramenta LDAP Account Manager e configúraa para manexar este servidor LDAP.\n3. Crea no servidor LDAP o usuario alumno02, con clave abc123. e carpeta persoal en /homes/alumno02.\n4. Configura o servidor para que tome os usuarios do LDAP e comproba que podes iniciar sesión co usuario\n5. Configura o equipo cliente para que tome os usuarios do LDAP e comproba que podes iniciar sesión\nco usuario alumno02.\n6. Configura o equipo servidor para que tome os usuarios do LDAP e comproba que podes iniciar sesión\nCambiar o contrasinal do usuario nun dominio con LDAP\nOs usuarios do dominio poden cambiar a súa clave utilizando o propio comando passwd utilizado normalmente en Linux ou calquera ferramenta gráfica que faga uso deste comando.\nMigrar os usuarios do sistema ao LDAP\nSe xa temos un dominio funcionando con NIS, seguramente nos interesará poder migrar os usuarios que temos no sistema exportados por NIS á árbore do LDAP.\nO paquete migrationtools inclúe un conxunto de scripts que permiten migrar automaticamente os usuarios do sistema ao LDAP.\nUnha vez instalado o paquete, seguiremos os seguintes pasos:\nEditamos o ficheiro /usr/share/migrationtools/migrate_common.ph, modificando os seguintes parámetros:\n$DEFAULT_BASE = "dc=omeudominio,dc=local";\nExecutamos os scripts que xeneran, a partir dos ficheiros de usuarios, claves, grupos e máquinas do sistema, ficheiros en formato ldif para ser exportados despois ao LDAP:\n/usr/share/migrationtools/migrate_base.pl > /tmp/base.ldif\n/usr/share/migrationtools/migrate_group.pl /etc/group /tmp/group.ldif\n/usr/share/migrationtools/migrate_hosts.pl /etc/hosts /tmp/hosts.ldif\n/usr/share/migrationtools/migrate_passwd.pl /etc/passwd /tmp/passwd.ldif\nUtilizamos o comando ldapadd (paquete ldap-utils en Ubuntu) para engadir a información destes ficheiros no LDAP:\nldapadd -D "cn=Manager,dc=omeudominio,dc=local" -x -W -f /tmp/base.ldif\nldapadd -D "cn=Manager,dc=omeudominio,dc=local" -x -W -f /tmp/group.ldif\nldapadd -D "cn=Manager,dc=omeudominio,dc=local" -x -W -f /tmp/passwd.ldif\nldapadd -D "cn=Manager,dc=omeudominio,dc=local" -x -W -f /tmp/hosts.ldif\nFicheiros de configuración máis importantes\nOs ficheiros básicos de configuración do cliente e servidor de LDAP son:\nslapd.conf: Ficheiro básico de configuración do servidor OpenLDAP.\nldap.conf: Ficheiro básico de configuración do cliente LDAP.\nnsswitch.conf: Ficheiro de configuración das fontes de datos do sistema\nObtenido de «https://wikilinux.iessanclemente.net/index.php?title=Configurar_un_dominio_con_OpenLDAP&oldid=1469»\nEsta página se editó por última vez el 5 jul 2007 a las 18:03.